b"\n_START_ARTICLE_\nBloody Friday\n_START_PARAGRAPH_\nBloody Friday o Divendres sagnant \xc3\xa9s el nom que rep el 21 de juliol de 1972 a Irlanda del Nord a causa de les bombes col\xc2\xb7locades per l'IRA Provisional (vint-i-sis) a Belfast.\n_START_SECTION_\nCauses\n_START_PARAGRAPH_\n1972 va ser un any especialment violent dins el conflicte nord-irland\xc3\xa8s, amb massacres com les del Diumenge Sagnant (del qual pren el nom aquesta diada) i diversos intents infructuosos d'establir la pau entre els b\xc3\xa0ndols enfrontats. Al juny van iniciar-se converses secretes entre membres de l'IRA i el govern brit\xc3\xa0nic durant les quals es va decretar un alto al foc, per\xc3\xb2 van fracassar. La resposta de l'IRA va ser organitzar un seguit d'atemptats amb bombes a l'\xc3\xa0rea comercial de Belfast per demostrar la seva for\xc3\xa7a.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nLes bombes van provocar onze morts i 130 ferits greus. Per la part brit\xc3\xa0nica es va llan\xc3\xa7ar en repres\xc3\xa0lia l'Operaci\xc3\xb3 Motorman per agafar el control de diverses zones abans en poder de l'IRA. Durant els dies posteriors van tenir lloc diversos atacs de lleialistes a comer\xc3\xa7os i cases cat\xc3\xb2liques. El parlament angl\xc3\xa8s va emetre un comunicat de condemna que se sumava a les mostres de rebuig internacional. _NEWLINE_L'IRA va admetre que l'operaci\xc3\xb3 va causar m\xc3\xa9s morts dels previstos i van lamentar els atemptats en un comunicat llegit als 30 anys de la massacre. Tanmateix van assegurar que havien avisat amb antelaci\xc3\xb3 de la ubicaci\xc3\xb3 de les bombes perqu\xc3\xa8 les autoritats desallotgessin les \xc3\xa0rees afectades i que no pretenien afectar civils innocents. La reacci\xc3\xb3 a aquests avisos roman pol\xc3\xa8mica. L'IRA afirm\xc3\xa0 que es van ignorar de manera deliberada els avisos (nom\xc3\xa9s es van evacuar algunes de les \xc3\xa0rees anteriorment esmentades) per motius estrat\xc3\xa8gics, mentre que la Royal Ulster Constabulary (policia) i membres de l'ex\xc3\xa8rcit van declarar que no van tenir temps d'actuar donat l'esc\xc3\xa0s interval temporal entre les bombes (algunes van esclatar amb menys de cinc minuts de difer\xc3\xa8ncia) i que fins i tot quan havien mogut la gent a una zona resultava ser objectiu d'un altre explosiu."